নামে কি সত্যিই কিছু যায় আসে? খানিকটা সেই প্রশ্নই এ বার তুলে দিলেন বিজেপিরই শরিক দলের মন্ত্রী। তা-ও আবার মোগলসরাই স্টেশনের নাম বদলে ‘পণ্ডিত দীনদয়াল উপাধ্যায় জংশন’ নামকরণের কয়েক ঘণ্টার মধ্যে।

এই বিষয়ে অন্যান্য খবর

সচিন থেকে যোগী, আবদারে আবদারে ক্লান্ত ভারতীয় রেল


সর্বভারতীয় সংবাদসংস্থার খবর, উত্তর প্রদেশের মন্ত্রী এবং জহুরাবাদ কেন্দ্রের এসবিএসপি বিধায়ক ওমপ্রকাশ রাজভর বলেন, ‘‘স্টেশনের নাম বদল করলেই ট্রেন সময়ে আসবে না। সরকারের উচিত ভারতীয় রেলের অব্যবস্থাকে সংশোধন করা।’’ স্বাভাবিক ভাবেই খোদ মন্ত্রীর গলায় এমন ভিন্ন সুর কিছুটা বিতর্ক উশকে দিয়েছে।
শুনুন মন্ত্রীর মন্তব্য
 
 

রবিবারই সরকারি ভাবে মোগলসরাই স্টেশনের নাম বদল হয়। স্টেশনের উপর লাগানো হয়েছে দীনদয়াল উপাধ্যায় নামাঙ্কিত বোর্ড। রবিবারের অনুষ্ঠানে হাজির ছিলেন বিজেপির সর্বভারতীয় সভাপতি অমিত শাহ, রেলমন্ত্রী পীযূষ গয়াল, উত্তর প্রদেশের মুখ্যমন্ত্রী যোগী আদিত্যনাথ।